recursal/SuperWikiNEXT-32B huggingface dataset:
**Արդա Գյուլեր** (թուրքերեն՝ Arda Güler, փետրվարի 25, 2005(2005-02-25), Ալթընդաղ (Անկարա), Անկարայի մարզ, Թուրքիա)թուրք ֆուտբոլիստ, Թուրքիայի հավաքականի և իսպանական «Ռեալ Մադրիդ» ակումբի կիսապաշտպան։

Ակումբային կարիերա
------------------

Անկարացի բնիկ, Գյուլերը ֆուտբոլային կարիերան սկսել է տեղի «Գենչլերբիրլիգի» ակումբի ակադեմիայում 2014 թվականին։ 2019 թվականին միացել է ստամբուլական «Ֆեներբահչե» ֆուտբոլային ակադեմիային։ 2021 թվականի հունվարի 13-ին կնքել է իր պրոֆեսիոնալ պայմանագիրը ակումբի հետ։ Օգոստոսի 19-ին նա իր առաջնախաղը նշեց «Ֆեներբահչեի» հիմնական կազմում ՈՒԵՖԱ-ի Եվրոպայի լիգայի փլեյ-օֆֆի որակավորման փուլի խաղում ֆիննական ՀԻԿ ակումբի դեմ։ Երեք օր անց նա իր առաջնախաղը նշեց Թուրքիայի Սուպերլիգայում «Անտալյասպորի» դեմ խաղում, գոլային փոխանցում կատարելով։ 16 տարեկան 178 օրական հասակում նա դարձավ Թուրքիայի Սուպեր Լիգայում գոլային փոխանցում կատարած ամենաերիտասարդ խաղացողը (քանի որ նման վիճակագրություն սկսեց գրանցվել 2010/11 մրցաշրջանում)։ 2022 թվականի մարտի 13-ին նա խփել է իր առաջին գոլը «Ֆեներբահչեի» կազմում Թուրքիայի Սուպերլիգայի «Ալանյասպորի» դեմ խաղում։

2023 թվականի հուլիսի 6-ին իսպանական «Ռեալ Մադրիդ» ակումբը հայտարարեց Գյուլերի հետ մինչև 2029 թվականի հունիսը վեց տարվա պայմանագիր ստորագրելու մասին։ Տրանսֆերային գումարը կազմել է 20 մլն եվրո, ևս 10 մլն եվրո նախատեսված է բոնուսների տեսքով։

Կարիերան հավաքականում
---------------------

2021 թվականին առաջնախաղն է նշել Թուրքիայի մինչև 17 տարեկանների հավաքականի կազմում։

2022 թվականի նոյեմբերի 19-ին նա իր առաջնախաղը նշեց Թուրքիայի հիմնական հավաքականի կազմում Չեխիայի հավաքականի դեմ ընկերական խաղում։ 2023 թվականի հունիսի 19-ին Եվրո 2024-ի ընտրական խաղում Ուելսի դեմ խաղում նա խփել է իր առաջին գոլը ազգային հավաքականի կազմում 23 մետր հեռավորությունից հարվածով։

Ծանոթագրություններ
------------------

1. 1 2 3 4
2. ↑  Soccerway(բազմ․)
3. ↑  «Altyapı futbolcumuz Arda Güler'le profesyonel sözleşme imzalandı» (թուրքերեն). Fenerbahçe S.K. 2021 թ․ հունվարի 13. Արխիվացված օրիգինալից 2021 թ․ մարտի 3-ին. Վերցված է 2021 թ․ օգոստոսի 23-ին.
4. ↑  «Fenerbahce vs. HJK» (անգլերեն). Soccerway.com. 2021 թ․ օգոստոսի 19. Արխիվացված օրիգինալից 2021 թ․ օգոստոսի 23-ին. Վերցված է 2021 թ․ օգոստոսի 23-ին.
5. ↑  «Fenerbahce vs. Antalyaspor» (անգլերեն). Soccerway.com. 2021 թ․ օգոստոսի 22. Արխիվացված օրիգինալից 2021 թ․ օգոստոսի 23-ին. Վերցված է 2021 թ․ օգոստոսի 23-ին.
6. ↑  «Arda Güler 16 yaşında tarihe geçti!» (թուրքերեն). Haberturk.com. 2021 թ․ օգոստոսի 23. Արխիվացված օրիգինալից 2021 թ․ օգոստոսի 23-ին. Վերցված է 2021 թ․ օգոստոսի 23-ին.
7. ↑  «Alanyaspor vs. Fenerbahce» (անգլերեն). Soccerway.com. 2022 թ․ մարտի 13.
8. ↑  «Arda Güler becomes a Real Madrid player» (անգլերեն). Real Madrid CF. 2023 թ․ հուլիսի 6. Արխիվացված օրիգինալից 2023 թ․ հուլիսի 8-ին. Վերցված է 2023 թ․ հուլիսի 6-ին.
9. ↑  «Arda Guler: Why Real Madrid are spending at least €20m on the 'Turkish Messi'» (անգլերեն). Goal.com. 2023 թ․ հուլիսի 6.
10. ↑  «Türkiye vs. Czechia» (անգլերեն). Soccerway. 2022 թ․ նոյեմբերի 19.
11. ↑  «Wales hopes hang by a thread after Morrell sees red in Turkey defeat» (անգլերեն). The Guardian. 2023 թ․ հունիսի 19.

Արտաքին հղումներ
----------------

* Профиль футболиста на официальном сайте ФК «Фенербахче»(թուրքերեն)
5 դոլարանոց թղթադրամ, Շիրլոուի աշխատանքներից, 1896 թվական
**Ուոլթեր Շիրլոու** (անգլ.՝ Walter Shirlaw, օգոստոսի 6, 1838(1838-08-06), Փեյսլի, Paisley, Ռենֆրեյշիր, Շոտլանդիա, Մեծ Բրիտանիայի և Իռլանդիայի միացյալ թագավորություն - դեկտեմբերի 30, 1909(1909-12-30), Մադրիդ, Իսպանիա), շոտլանդական ծագմամբ ամերիկացի նկարիչ։

Կենսագրություն
--------------

Ծնվել է 1838 թվականի օգոստոսի 6-ին Շոտլանդիայի Փեյսլի քաղաքում։ 1840 թվականին ծնողների հետ տեղափոխվել է Ամերիկայի Միացյալ Նահանգներ։ Սկզբում նա սկսել է աշխատել որպես թղթադրամներ տպող, ապա դարձել է նկարիչ։ 1861 թվականին նրա առաջին աշխատանքը ցուցադրվել է Դիզայնի ազգային ակադեմիայում։

Ուոլթեր Շիրլուն 1868 թվականին ընտրվել է Չիկագոյի դիզայնի ակադեմիայում որպես ակադեմիկոս։ Նրա աշակերտներից են Ֆրեդրիկ Ստյուարտ Չեչչը և Ջեյմս Քերոլ Բեքվիտը։
1870 թվականից մինչև 1877 թվականները Շիրլուն սովորել է Մյունխենում Ալեքսանդր Ֆոն Վագների, Արթուր ֆոն Ռամբերգի և Վիլհելմ Լինդենհմիդտի հետ։ Եվրոպայից վերադառնալուց հետո նա ղեկավարել է Նյու Յորքի արվեստի ուսանողական լիգայի դպրոցը, և մի քանի տարի դասավանդում է այնտեղ։ 1887 թվականին նա դարձավ դիզայնի ազգային ակադեմիայի ակադեմիկոս։ Վոլտեր Շիրլոուն ամերիկացի նկարիչների միության անդամներից էր` հետագայում նրա նախագահը։
Մահացել է 1909 թվականի դեկտեմբերի 26-ին Մադրիդում, թաղված է Մեծ Բրիտանիայի գերեզմանատանը։

Աշխատանքներ
-----------

Նրա հայտնի գործերից են *Toning of the Bell* (1874) և *Sheep-shearing in the Bavarian Highlands* (1876):
1878 թվականին Փարիզի Համաշխարհային ցուցահանդեսում ներկայացվեց նրա վերջին աշխատանքը։

* Որոշ աշխատանքներ
* 1899 թիվ1899 թիվ
* 1888 թիվ1888 թիվ
* 1909 թիվ1909 թիվ

Ծանոթագրություններ
------------------

1. 1 2  RKDartists (նիդերլ.)
2. 1 2  Benezit Dictionary of Artists — OUP, 2006. — ISBN 978-0-19-977378-7
3. 1 2 3 4  Գերմանիայի ազգային գրադարանի կատալոգ (գերմ.)
4. 1 2  SNAC — 2010.
5. ↑  «Величайшие художники мира XVIII-XXI вв». Արխիվացված է օրիգինալից 2015 թ․ ապրիլի 2-ին. Վերցված է 2017 թ․ դեկտեմբերի 14-ին.
6. ↑  Late Victorian-era money in America Արխիվացված 2018-07-10 Wayback Machine (անգլ.)
7. ↑  Walter Shirlaw (անգլ.)

Արտաքին հղումներ
----------------

* Walter Shirlaw (անգլ.)
* Walter Shirlaw - Artworks (անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ուոլթեր Շիրլոու» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Appletons' (1887—1901) |
|  |
| 

|  Չափորոշչային վերահսկողություն |
| --- |
|  |
| GND: 105548017X · ISNI: 0000000067090320 · LCCN: nr91027436 · NTA: 310598931 · VIAF: 78635054 · ULAN: 500002781 · WorldCat VIAF: 78635054 |

 |

 |
Զեբրի գծանշման տրաֆարետ
Զեբր հետիոտնային անցում
Քարե զեբր Գյումրու պատմական կենտրոնում
Դեղին և նարնջագույն զեբր Շվեյցարիայի Ցուգ քաղաքում
Զեբր Բելգիայում՝ ի պաշտպանություն ԼԳԲՏ համայնքի
**Զեբր**, ճանապարհային գծանշման տեսակ, որն իրենից ներկայացնում է հետիոտնային անցում։ Որպես կանոն, զեբրի գունավորումը լինում է սպիտակ կամ դեղին գույնի՝ փողոցի ուղղությանը զուգահեռ։

Իր անվանումը ստացել է զեբր կենդանուց՝ սև-սպիտակ զոլերի նմանության պատճառով։

Ստեղծման պատմություն
--------------------

Առաջին «զեբրերը» որպես ճանապարհային անվտանգային հատվածներ, հայտնվել են Միացյալ Թագավորությունում։ 1930-ական թվականների կեսերին հետիոտնային անցումները Միացյալ Թագավորությունում առանձնացվել է մետաղական ձողերով և Բելիշի լապտերներով (անգլ.՝ Belisha beacon)։

1946 թվականին, Երկրորդ համաշխարհային պատերազմի ավարտից հետո Անգլիայում ձևավորվեց ճանապարհային անվտանգության խնդիրների հետազոտական լաբորատորիա (անգլ.՝ Road Research Laboratory)։ Լաբորատորիան զբաղվում էր պատահարների տվյալներով, տրանսպորտային հոսքերով, խաչմերուկների կարգավորմամբ, փողոցների լուսավորմամբ և այլն։ Արդյունքում հետազոտողները հանգան այն եզրակացության, որ իրար հաջորդող 2 ֆուտ (0,6 մ) հաստությամբ սև և սպիտակ գույներով զոլերը՝ տարված մայթերի եզրաքարերին զուգահեռ, առավել տեսանելի են։

1951 թվականի հոկտեմբերին չկարգավորվող խաչմերուկներում պարտադիր դարձավ զեբրերի նշագծումը։

Նորամուծությունը շատ արագ տարածվեց ողջ աշխարհում։ 1953 թվականի սեպտեմբերին զեբրը հայտնվեց Գերմանիայում։ ԽՍՀՄ-ում առաջին նմանատիպ գծանշումները հայտնվեցին 1955 թվականին Մոսկվայում՝ Լենինի պողոտայում։

Արվեստում
---------

Բրիտանական «Բիթլզ» խմբի անդամներն իրենց «Abbey Road» ալբոմի շապիկին, որը թողարկվել է 1969 թվականին, նկարվել են զեբրի վրա։

Տես նաև
-------

* Փողոց
* Ճանապարհային նշան

Ծանոթագրություններ
------------------

1. ↑  «TRL delivers its vision». Արխիվացված է օրիգինալից 2013 թ․ հունիսի 23-ին. Վերցված է 2014 թ․ հունիսի 1-ին.
2. ↑  «Первая «зебра» в Москве». Արխիվացված օրիգինալից 2019 թ․ դեկտեմբերի 26-ին. Վերցված է 2019 թ․ դեկտեմբերի 26-ին.

Արտաքին հղումներ
----------------

* Cummins, Gerald. «The History of Road Safety». Drive and Stay Alive. Արխիվացված օրիգինալից 2023 թ․ օգոստոսի 8-ին. Վերցված է 2023 թ․ օգոստոսի 8-ին.
* Parker, Mike (2013 թ․ հոկտեմբերի 16). «The History of British Road Signs». *The Daily Telegraph*. UK. Արխիվացված օրիգինալից 2023 թ․ օգոստոսի 8-ին. Վերցված է 2023 թ․ օգոստոսի 8-ին.
* Виды разметки «зебра» в США(անգլ.)
* Легендарной «зебре» исполняется 65 лет(ռուս.)
* Andrej Abplanalp: *Der erste Fussgängerstreifen*, blog.nationalmuseum.ch, 15. November 2021
* Claudia Wirz: *«Zebrastreifen» ist sogar kürzer als «Fussgängerstreifen».* Interview mit Sprachwissenschafterin Luise F. Pusch: «Sprache ist Gewöhnungssache», *NZZ* vom 8. Juli 2013.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զեբր (հետիոտնային անցում)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ կատալոնական |

 |
Ֆիոնուալա Շերի (իռլանդերեն՝ Fionnuala Sherry, 1962 թվականի սեպտեմբերի 20, Նեյս, Իռլանդիա), իռլանդացի ջութակահարուհի և երգչուհի։ Ֆիոնուալա Շերին «Եվրատեսիլ 1995» երգի մրցույթում «Nocturne» ստեղշագործությամբ հաղթած «Secret Garden» երաժշտական խմբի անդամ է:

Վաղ տարիներ և կարիերայի սկիզբ
-----------------------------

Ֆիոնուալա Շերին ծնվել է 1962 թվականի սեպտեմբերի 20-ին Իռլանդիայի Կիլդեր կոմսության Նեյս քաղաքում։
Շերին սկսել է ջութակ նվագել ութ տարեկանում։ 15 տարեկանում նա տեղափոխվել է Դուբլին, որտեղ ընդունվել է Տրինիտի երաժշտական քոլեջ և գերազանցությամբ ավարտել այն։

Կարիերա
-------

10 տարի շարունակ Շերին եղել է «RTE» համերգային նվագախմբի անդամ։

Շերին համագործակցել է այնպիսի երաժիշտների հետ ինչպիսիք են «The Chieftains» (Առաջնորդները) խումբը, Շինեյդ Օ'Քոնորը, Վան Մորիսոնը, Քրիս դե Բուրգը, Բոնոն, «Wet Wet Wet» խումբը։ Նա նաև մասնակցել է, Իռլանդական կինոնվագախմբի հետ, հոլիվուդյան ֆիլմերի մի քանի սաունդթրեքերի ձայնագրմանը, այդ թվում՝ «A Room with a View» և «The Mask» ֆիլմերը:

Շերիի երաժշտական գործիքը ինչպես կենդանի ելույթների, այնպես էլ ստուդիոն աշխատանքի համար է։ Նա օգտագործում է Ջոն Էդվարդ Բեթսի 1790 թվականի ջութակը, «Hill» աղեղով։
Շերին ստեղծել և վարել է երաժշտական ​​մանկական հեռուստաշոու Իռլանդիայի ազգային հեռուստատեսությամբ՝ հիմնվելով իր իսկ հորինած հայեցակարգի վրա:

2010 թվականին Շերին Իռլանդիայում թողարկեց իր «Songs from Before» սոլո ալբոմը։ Ալբոմը թողարկվել է ԱՄՆ-ում և Կանադայում «Hearts of Space Records»-ի պիտակով 2011 թվականի գարնանը:

Անձնական կյանք
--------------

2010 թվականի հունվարի վերջին, չորս տարվա ծանոթությունից և երեք շաբաթվա նշանադրությունից հետո, Շերին Լոնդոնում ամուսնացավ գործարար Բեռնարդ Դոյլի հետ։

### Առողջական խնդիրներ

2015 թվականի փետրվարին Շերին Դուբլինում զբոսնելիս սայթաքել է, որից հետո կոտրել է իր երկու ձեռքերը։ Ավելի ուշ նա ապաքինվել է և վերադարձել աշխատանքի։

2019 թվականի հուլիսին հայտարարվեց, որ Շերիի մոտ վերջերս կրծքագեղձի քաղցկեղ են ախտորոշվել։ Նա ենթարկվել է մի քանի վիրահատությունների, ճառագայթային և ինֆուզիոն թերապիայի և ավարտել բուժումը 2020 թվականի մայիսին:

Ծանոթագրություններ
------------------

1. ↑  Thompson, Dave. «Biography: Secret Garden». AMG. Վերցված է 2010-05-09-ին.
2. ↑  «"Songs from Before" Newly Released in Ireland». *fionnualasherry.com*. Արխիվացված է օրիգինալից 2019-02-04-ին. Վերցված է 2010-04-29-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)
3. ↑  «New music from Fionnuala Sherry of Secret Garden». *Valley-Entertainment*. Արխիվացված է օրիգինալից 2011-10-12-ին. Վերցված է 2010-04-29-ին. `{{cite web}}`: Unknown parameter `|deadurl=` ignored (`|url-status=` suggested) (օգնություն)
4. ↑  Barry Egan (2015-03-08). «'I know I'll play again' - Eurovision winner and fiddle player who broke both her arms». Irish Independent. Արխիվացված օրիգինալից 2020-03-29-ին. Վերցված է 2015-05-13-ին.
5. ↑  «SECRET GARDEN CANCELS ALL CONCERTS FOR THE REST OF THE YEAR». *Facebook* (անգլերեն). 2019-07-03. Վերցված է 2020-10-11-ին.
6. ↑  «Fionnuala finalises cancer treatment». Արխիվացված օրիգինալից 2021-03-08-ին. Վերցված է 2021-03-23-ին.
**Զահարիրա Հարիֆայ** (եբրայերեն՝ זהרירה חריפאי‎, դեկտեմբերի 12, 1929(1929-12-12), Թել Ավիվ, Իսրայել - հունվարի 2, 2013(2013-01-02), Պետահ Տիկվա, Կենտրոնական մարզ, Իսրայել), կինոյի և թատրոնի իսրայելցի դերասանուհի։ 2003 թվականին արժանացել է Իսրայելի թատերական մրցանակին։ *The Jerusalem Post*-ը նրան անվանել է «Իսրայելի ամենահայտնի դերասանուհիներից մեկը»։

Կենսագրություն
--------------

Զահարիրա Հարիֆայը ծնվել և մեծացել է Յաֆֆայում։ Հայրը` Հաիմ Լեյբ Հարիֆայը, 1924 թվականին ներգաղթել է Ռուսաստանից։ Եղել է լրագրող, սակայն մահացել է, երբ Հարիֆայը չորս տարեկան էր։ 1946 թվականին Հարիֆայն ավարտել է Միկվե Իսրայել գյուղատնտեսական դպրոցը և դարձել Պալմախի առաջին գումարտակի անդամ։ Թատերական խաղ և դերասանություն սովորել է Կամերի թատրոնի «Հադրամատի» դրամատիկ դպրոցում։ 1968 թվականին միացել է Կամերի թատրոնի համույթին և մնացել թատրոնում մինչև մահը՝ 2013 թվականը։

Մրցանակներ
----------

2003 թվականին Հարիֆայն արժանացել է Իսրայելի թատերական մրցանակին։ 2011 թվականին Անատ Գովի «Լավ ավարտ» պիեսում մարմնավորած դերի համար արժանացել է թատերական «Լավագույն դերասանուհի» մրցանակին։

Մահ
---

Զահարիրա Հարիֆայը մահացել է Թել Ավիվում 83 տարեկան հասակում։ Թաղված է Գիվատ հա Շլոշա կիբուցի գերեզմանատանը։ Ամուսնացած է եղել գրող Շլոմո Շվայի հետ։ Դուստրը՝ Այա Շվան, ռեժիսոր և դերասանուհի է։

Պատկերասրահ
-----------

* 
* Զահարիրա Հարիֆայի հիշատակը հավերժացնող հուշատախտակԶահարիրա Հարիֆայի հիշատակը հավերժացնող հուշատախտակ
* Զահարիրա Հարիֆայի և Շլոմո Շվայի հիշատակը հավերժացնող հուշատախտակԶահարիրա Հարիֆայի և Շլոմո Շվայի հիշատակը հավերժացնող հուշատախտակ
*

Ծանոթագրություններ
------------------

1. 1 2 3 4  filmportal.de — 2005.
2. 1 2 3 4  *Deutsche Nationalbibliothek* Record #1062478444 // Gemeinsame Normdatei (գերմ.) — 2012—2016.
3. 1 2 3 4 5 6 7  Yudilovitch, Merav (2013 թ․ հունվարի 2). «Actress Zaharira Harifai dies». *Ynetnews*. Վերցված է 2013 թ․ հունվարի 3-ին.
4. 1 2 3 4 5 6  Yudilovitch, Merav (2013 թ․ հունվարի 3). «Zaharira Harifai, stage giant, dies at 83». *Jerusalem Post*. Վերցված է 2013 թ․ հունվարի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զահարիրա Հարիֆայ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AllMovie · AlloCiné · Filmportal · Internet Movie Database · ԿինոՊոիսկ · MusicBrainz |
|  |
| Չափորոշչային վերահսկողություն | BNF: 16544589m · GND: 1062478444 · ISNI: 0000000068056431 · LCCN: no93003554 · VIAF: 97390159 · WorldCat VIAF: 97390159 |

 |
**«Ուայթ Ռիվերը Շարոնում»** (անգլ.՝ White River at Sharon), ամերիկացի նկարիչ և փորագրող, ամերիկյան ժանրային նկարչության ներկայացուցիչ Էդվարդ Հոփերի նկարներից։ Այս ստեղծագործությունը հեղինակը վրձնել է 1937 թվականին։ Նկարն արված է թղթի վրա՝ ջրաներկով․ ստեղծագործության չափերն են՝ 77,8 × 128,3 սմ։

Այսօր «*Ուայթ Ռիվերը Շարոնում*» ստեղծագործությունը պահպանվում և ցուցադրվում է Սմիթսոնյան ինստիտուտում (Վաշինգտոն, ԱՄՆ)։

Պատմություն
-----------

«Ուայթ Ռիվերը Շարոնում» ստեղծագործությունը հեղինակը՝ Էդվարդ Հոփերը, վրձնել է 1937 թվականի սեպտեմբերին․ այդ ժամանակ հեղինակը կնոջ հետ այցելել էր ընկերներին, որոնք ապրում էին Վերմոնտ նահանգի Շարոնում գտնվող ֆերմայում։

Այսօր ջրաներկով արված նկարը պահպանվում և ցուցադրվում է Սմիթսոնյան ինստիտուտում։

Ծանոթագրություններ
------------------

1. 1 2 3 4 5
2. ↑  «White River at Sharon | Smithsonian American Art Museum». *americanart.si.edu* (անգլերեն). Վերցված է 2024 թ․ հունվարի 19-ին.
3. ↑  *Bonnie Tocher Clause* Edward Hopper in Vermont. — UPNE, 2012. — 256 с. — ISBN 9781611683288

Արտաքին հղումներ
----------------

* Նկարը թանգարանի պաշտոնական կայքում
**Վատ Փհրաքեի** կամ **Զմրուխտյա Բուդդայի տաճար** (թաի.՝ วัดพระแก้ว, ամբողջական անվանումը՝ թաի.՝ วัดพระศรีรัตนศาสดาราม), բուդդայական տաճար, որը գտնվում է Թաիլանդի մայրաքաղաք Բանգկոկի պատմական կենտրոնում։ Համարվում է Թաիլանդի կարևոր սրբավայրերից մեկը։

Պատմություն
-----------

Բուդդայական տաճարի շինարարական աշխատանքներն ընթացել և ավարտվել են 18-րդ դարում։ Տաճարի օծման արարողության ժամանակ Կամբոջայի թագավորն էր Ռամա I-ը։

Տաճարի ներսում պահվում է *«Զմրուխտ Բուդդայի»* արձանը, որն ունի 66 սմ բարձրություն։ Այս արձանի անունով կրոնական այս կառույցը հաճախ անվանվում է նաև Զմրուխտյա Բուդդայի տաճար։ Արձանի շուրջ հյուսված են շատ լեգենդներ։

Տաճարի պատերին պահպանվել են 1431 թվականից հայտնաբերված պատկերներ։ Տաճարի արտաքին կառուցվածքի անբաժանելի մասն են կազմում Վատ Փհրաքեի մուտքի մոտ գտնվող երկու բրոնզե առյուծները, որոնք տեղադրվել են Կամբոջայի թագավորի կողմից։

Վատ Փհրաքեի պատերին հայտնաբերվել են նաև որմնանկարներ, որոնք արվել են Ռամա III-ի օրոք։

Տես նաև
-------

* Մեծ Բուդդայի տաճար

Պատկերասրահ
-----------

* 
* 
* 
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Հարավարևելյան Ասիայի բուդդայական կառույցների պատմություն

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վատ Փհրաքեի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4774745-6 · ISNI: 0000000121959198 · LCCN: n84042220 · VIAF: 159492936 · WorldCat VIAF: 159492936 |

 |
**Մեջիմուրսկա** (անգլ.՝ Međimurska županija), վարչական-տարածքային միավոր Խորվաթիայի հյուսիսում։ Գտնվում է Դրավա և Մուրա գետերի միջև։ Տարածքի պատմական ոչ ապաշտոնական անվանումը *Մեջդիմուրիե* է, որը ծագում է Մուրա գետի անունից և *միջև* (խորվ.՝ međi) բառից։ Մեջիմուրսկայում է արտադրվում խորվաթական հայտնի տուրոշ պանիրը։

Աշխարհագրություն
----------------

Ժուպանության տարածքը 729 կմ² է։ Այն ամենից փոքրն է (Զագրեբ քաղաքից հետո), սակայն միաժամանակ ամանախիտ բնակեցվածը` 156.11 1 կմ² տարածքում։ Այն նաև Խորվաթիայի ծայրագույն հյուսիսային ժուպանությունն է. հարավից սահմանակցում է միայն Վարաժդինսկային։ Մեջիմուրսկան հյուսիս-արևելքից սահմանակցում է Հունգարիային, իսկ հյուսիսում ու հյուսիս-արևմուտքում` Սլովենիային։

Մեջիմուրսկան բավական ցածրադիր է. նրա բարձրությունը ծովի մակարդակից 120-344 մ է։ Հողը բերրի է։ 729 կմ² ընդհանուր մակերեսից գյուղատնտեսական նպատակներով օգտագործվում է գրեթե կեսը` 360 կմ²։ Անտառներն ու արոտավայրերը զբաղեցնում են 105 կմ² տարածք։

Բնակչություն
------------

2011 թվականի մարդահամարի տվյալներով ժուպանության տարածքում բնակվում էր 113.804 մարդ, որի 96 %-ը խորվաթներ են։ Մեջիմուրսկայի ազգային փոքրամասնություններից են հունգարները, սլովենները (516), ալբանացիները (200) և գնչուները (5.107), սերբեր (249), ռուսներ (137)։

Բնակիչների շրջանում գերիշխում է խորվաթերենի կայկավյան բարբառը (խորվաթերենի գրական հիմքը շտակավյան բարբառն է)։ Շրջանի ավանդույթներն ու խոհանոցը իրենց վրա են կրել հունգարական ազդեցությունը։

Վարչական բաժանում
-----------------

Մեջիմուրսկայի կազմի մեջ է մտնում 25 միավոր` 3 քաղաք և 22 համայնք։ 

* Քաղաքներ
	+ Մուրսկո Սրեդիշչե (3322 մարդ)
	+ Պրելոգ (4288 մարդ)
	+ Չակովեց, վարչական կենտրոն (15 790 մարդ)
* Համայնքներ

* + Բելիցա
	+ Վրատիշինեց
	+ Գորիչան
	+ Գորնի Միխալիեվեց
	+ Դեկանովեց
	+ Դոմաշինեց
	+ Դոնյի Վիդովեց
	+ Դոնյի Կրալյովեց
	+ Դոնյա Դուբրովա
	+ Կոտորիբա
	+ Մալա Սուբոտիցա
	+ Նեդելիշչե
	+ Օրեխովիցա
	+ Պոդտուրեն
	+ Պրիբիսլավեց
	+ Սվետա Մարիա
	+ Մուրայի Սվետի Մարտին
	+ Սվետի Յուրայ նա Բրեգու
	+ Սելնիցա
	+ Ստրախովնինեց
	+ Շենկովեց
	+ Շտրիգովա

Ծանոթագրություններ
------------------

1. ↑  Croatian Census 2011|E|20
2. ↑  Franjo Mesarić-Frenki: "Kakvi smo mi Međimurci ljudi?" (emedjimurje.hr) Արխիվացված 2010-12-18 Wayback Machine

Արտաքին հղումներ
----------------

* Մեժդիմուրսկա ժուպանության պաշտոնական կայք

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մեջիմուրսկա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | BNF: 12128137k · GND: 4555648-9 · NKC: ge518694 |

 |
**Վահե Ռոբերտի Ղազարյան** (հունիսի 15, 1974(1974-06-15), Իջևան, Հայկական ԽՍՀ, ԽՍՀՄ), իրավաբան, ՀՀ իրավապահ մարմինների գործիչ, ոստիկանության գեներալ-մայոր, ՀՀ ոստիկանության նախկին պետ (2020-2023թթ.)։ ՀՀ ներքին գործերի նախարար։

Կենսագրություն
--------------

Ծնվել է 1974 թվականի հունիսի 15-ին, Իջևան քաղաքում։ 1995 թվականին ավարտել է Երևանի պետական համալսարանի տնտեսագիտության ֆակուլտետը, 1995-1996 թվականներին ծառայել է Հայաստանի զինված ուժերում։ 2003-2005 թվականներին եղել է ՀՀ ոստիկանության Տավուշի մարզային վարչության շտաբի տեսուչ, որից հետո՝ մինչև 2009 թվականը՝ ՀՀ ոստիկանության Տավուշի մարզային վարչության քրեական հետախուզության խմբի թմրաբիզնեսի և թմրամոլության դեմ պայքարի օպերլիազոր։ 2009 թվականին ավարտել է Երևանի պետական համալսարանի իրավագիտության ֆակուլտետը։ 2009-2012 թվականներին զբաղեցրել է ՀՀ ոստիկանության Տավուշի մարզային վարչության Իջևանի բաժնի քրեական հետախուզության բաժանմունքի պետի պաշտոնը, այնուհետև նույն վարչության Իջևանի բաժնի օպերատիվ գծով պետի տեղակալի պաշտոնը։ 2016-2018 թվականներին եղել է Դիլիջան քաղաքի ոստիկանության բաժնի պետ, իսկ 2018-2019 թվականներին՝ ՀՀ ոստիկանության Տավուշի մարզային վարչության պետ։

Հայաստանի Հանրապետության նախագահի 2019 թվականի մայիսի 22-ի հրամանագրով նշանակվել է Հայաստանի Հանրապետության ոստիկանության զորքերի հրամանատար, ոստիկանության պետի տեղակալ։

2020 թվականի հունիսի 8-ի ՀՀ նախագահ Արմեն Սարգսյանի հրամանագրով նշանակվել է ՀՀ ոստիկանության պետ։

2023 թվականի հունվարի 9-ին նշանակվել է ՀՀ ներքին գործերի նախարար։

Պարգևատրվել է ՀՀ ոստիկանության գերատեսչական մեդալներով և կրծքանշաններով։

Ընտանիք
-------

Ամուսնացած է, ունի մեկ դուստր, երկու որդի։

Ծանոթագրություններ
------------------

1. ↑  «Ոստիկանության պետ Վահե Ղազարյանի կենսագրությունը». *www.1lurer.am*. Վերցված է 2020 թ․ հունիսի 11-ին.
2. ↑  Նշանակվել են ԱԱԾ, ԶՈւ ԳՇ և Ոստիկանության նոր ղեկավարները
3. ↑  Վահե Ղազարյանը նշանակվել է Հայաստանի Հանրապետության ոստիկանության պետ

Արտաքին հղումներ
----------------

* Armenia new police chief PM's childhood friend
* ՎԱՀԵ ՌՈԲԵՐՏԻ ՂԱԶԱՐՅԱՆ


|  |  |  |
| --- | --- | --- |
| **Նախորդող**Արման Սարգսյան | **ՀՀ Ոստիկանության պետՎահե Ղազարյան**2020 թվականի հունիսի 8-2023 թվականի հունվարի 9 | **Հաջորդող**Պաշտոնը հիմնադրվել է որպես` ՀՀ ներքին գործերի նախարարի տեղակալ - ոստիկանության պետ
Արամ Հովհաննիսյան |

|  |  |  |
| --- | --- | --- |
| **Նախորդող**Պաշտոնը հիմնադրվել է | **ՀՀ ներքին գործերի նախարար Վահե Ղազարյան**հունվարի 9, 2023 թվական | **Հաջորդող**պաշտոնավարում է |
*Վիքիպեդիայում կան հոդվածներ Մարտիրոսյան ազգանունով այլ մարդկանց մասին։*

**Արթուր Արտավազդի Մարտիրոսյան** (ապրիլի 26, 1976(1976-04-26), Լենինական, Հայկական ԽՍՀ, ԽՍՀՄ), պետական գործիչ, Հայաստանի Հանրապետության ոստիկանության պետի տեղակալ, ոստիկանության գնդապետ։

Կենսագրություն
--------------

Արթուր Մարտիրոսյանը 2000 թվականին ավարտելով ՀՀ ՆԳՆ բարձրագույն դպրոցը նշանակվել Շիրակի մարզային ՆԳ վարչության Ախուրյանի ՆԳ բաժնի քրեական հետախուզության բաժանմունքի օպերլիազորի, որից հետո հետախուզության գծով օպերլիազորի պաշտոնին, ապա՝ 2010-2011 Ախուրյանի ՆԳ բաժնի քրեական հետախուզության բաժանմունքի պետ։
2011-ից 2012 թվականներին՝ Շիրակի մարզային վարչության Գյումրիի բաժնի քրեական հետախուզության բաժանմունքի պետ։

2012-ից 2014 թվականներին՝ Շիրակի մարզային վարչության Գյումրիի բաժնի պետի օպերատիվ գծով տեղակալ։

2014-ից 2015 թվականներին՝ Արմավիրի մարզային վարչության Արմավիրի բաժնի պետի անձակազմի գծով տեղակալ։

2015-ից 2016 թվականներին՝ Շիրակի մարզային վարչության Գյումրի քաղաքի Մուշի բաժնի պետի օպերատիվ գծով տեղակալ։

2016-ից 2018 թվականներին՝ Շիրակի մարզային վարչության Գյումրի քաղաքի Մուշի բաժնի պետ։

2018 թվականին՝ Արմավիրի մարզային վարչության պետի ծառայության գծով տեղակալ։

2018 թվականին՝ Շիրակի մարզային վարչության Գյումրի քաղաքի Մուշի բաժնի պետ։

2018-ից 2019 թվականներին՝ Կազմակերպված հանցավորության դեմ պայքարի գլխավոր վարչության պետի 1-ին տեղակալ (2019 թվականի օգոստոսի 27-ից կատարում է գլխավոր վարչության պետի պարտականությունները)։

Հայաստանի Հանրապետության նախագահի 2019 թվականի նոյեմբերի 27-ի հրամանագրով նշանակվել է Հայաստանի Հանրապետության ոստիկանության պետի տեղակալի պաշտոնին։

Պարգևատրվել է մի շարք գերատեսչական մեդալներով և կրծքանշաններով։

Ամուսնացած է, ունի երկու դուստր։

Ծանոթագրություններ
------------------

1. ↑  One, Studio. «Ղեկավարություն - ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՍՏԻԿԱՆՈՒԹՅՈՒՆ». *www.police.am* (ռուսերեն). Վերցված է 2020 թ․ հունիսի 23-ին.
2. ↑  «Հանրապետության նախագահի հրամանագրերը - Փաստաթղթեր - Հայաստանի Հանրապետության Նախագահ». *www.president.am*. Վերցված է 2020 թ․ հունիսի 23-ին.
Մակակները տաք աղբյուրում
Վերելակներ լեռնադահուկորդներով
**Շիգա Կոգեն** (ճապ.՝ 志賀高原 *Շիգա կո:գեն*), ճապոնական լեռնադահուկային հանգստավայր, որը տեղակայված է Նագանո պրեֆեկտուրայի Ձյոսինյեցու Կոգենի ազգային պարկում՝ Յամանոուտի ավանի մոտակայքում։

1998 թվականի Ձմեռային օլիմպիական խաղերի ընթացքում այս հանգստավայրում անցկացվել են լեռնադահուկային և սնոուբորդինգի առաջնություններ։ Ավելի քան 20 կմ երկարությամբ հանգստավայրն իր մեջ միավորում է 21 լեռնադահուկային այգի, 71 վերելակ և գոնդոլներ, բազմաթիվ լեռնադահուկային մրցուղիներ։

Դահուկային սեզոնը մեկնարկում է նոյեմբերին և ավարտվում մայիսի սկզբին։ Օդի ջերմաստիճանը հունվարին հազվադեպ է իջնում -13° ցելսիուսից։ Քամի չափազանց հազվադեպ է լինում։

Հանգստավայրն իր մեջ միավորում է 21 անկախ լեռնադահուկային այգի, որոնց միջև գործում են չվերթային ավտոբուսներ։ Զբոսայգիների մեծ մասն ունեն վերելակի իրենց տոմսերը, բայց ամեն տոմսարկղում կարելի է ձեռք բերել էլեկտրոնային տոմս, որը թույլ է տալիս շրջել բոլոր այգիներում, ինչպես նաև անվճար ավտոբուսի ճանապարհորդության իրավունք է տալիս։

Շիգա Կոգենը մի քանի գյուղեր են, որոնք բաղկացած են հիմնականում հյուրանոցներից և փոքր քանակով խանութներից և ռեստորաններից։ Որոշ ռեստորաններում և խանութներում ընդունում են վարկային քարտեր։ Հանգստավայրի միակ բանկոմատը գտնվում է Հասուիկեի փոստային բաժանմունքում, որը փակ է շաբաթ և կիրակի օրերին։

Շիգա Կոգեն շրջանում գտնվում են մի քանի երկրաջերմային աղբյուրներ, որոնց տաք ջուրը հաճախ օգտագործվում է բաղնիքներում։

Հանգստավայրից ոչ հեռու տեղակայված է Ձիգոկուդանի վայրի կապիկների այգին։ Փոքր տարածքի վրա ապրում է ճապոնական մակակների գաղութ, որոնք ժամանակի մեծ մասը ծախսում են տաք աղբյուրներում։

Ծանոթագրություններ
------------------

1. ↑  «SHIGA KOGEN - The absolute best ski resort in JAPAN!» (անգլերեն). Официальный сайт курорта. Արխիվացված է օրիգինալից 2012 թ․ օգոստոսի 15-ին. Վերցված է 2011 թ․ հոկտեմբերի 21-ին.
2. ↑  «Shiga Ski Fields» (PDF) (անգլերեն) — Подробная карта курорта. Վերցված է 2011 թ․ հոկտեմբերի 21-ին. `{{cite web}}`: Invalid `|url-status=404` (օգնություն)(չաշխատող հղում)
3. ↑  «Snow Monkeys of Jigokudani» (անգլերեն). Արխիվացված օրիգինալից 2012 թ․ օգոստոսի 15-ին. Վերցված է 2011 թ․ հոկտեմբերի 21-ին.

Արտաքին հղումներ
----------------

* Официальный сайт курорта(ճապոներեն)(անգլ.)
* Англоязычный сайт, посвящённый курорту

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շիգա Կոգեն» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Flickr · Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | LCCN: sh86004168 · NDL: 00636036 · VIAF: 254777815 · WorldCat VIAF: 254777815 |

 |
Շերտավոր բանջարեղեն ինժերուի վրա։ Բնօրինակ ուտեստ Եթովպիայի և Էրիթրեայի համար
**Եթովպիական խոհանոց**, Եթովպիայի ժողովրդական ավանդական խոհանոց։

Նկարագրություն
--------------

Որպես կանոն, այն բաղկացած է կծու բանջարեղենային և մսով պատրաստված ուտեստներից, որոնք տեղադրվում են ինժերու կոչվող մեծ կլոր, կծու բլիթների վրա` մոտ 50 սմ տրամագծով, պատրաստված թարմ ալյուրից։ Գդալների և պատառաքաղների փոխարեն օգտագործվում են բլիթներից պոկված կտորները։

Եթովպացիները գործնականում իրենց խոհանոցում չեն օգտագործում խոզի միս, և դա բնորոշ է ոչ միայն մուսուլմաններին, որոնց արգելվում է խոզի միս ուտել, այլև եթովպիական եկեղեցու քրիստոնյաներին, ովքեր հավատարիմ են Հին Կտակարանի արգելքին.:

Բացի դրանից՝ Եթովպիայի Ուղղափառ եկեղեցին սահմանում է մի քանի Պահք՝ ներառյալ չորեքշաբթի և ուրբաթ օրերը, բայց եթովպական խոհանոցը առատ է բուսական ուտեստներով։ Այդ պատճառով եթովպական խոհանոցը ներկայացնող ռեստորանները ճանաչում ունեն նաև այլ երկրների բուսակերների շրջանում։

Ավանդական ուտեստներ և մթերքներ
------------------------------

Եթովպական խոհանոցը հայտնի է նաև իր համեմունքներով։ Ամենատարածված համեմունքներն են զաֆրանը, ռեհանը, համեմը, մանանեխը, հիլը, կարմիր պղպեղը և ուրցը։

Հիմնական մսային կերակրատեսակներն են.

* Կիտֆո
* Բերբերե, միտմիտտա - համեմունքների հատուկ խառնուրդներ
* Տիբս - տավարի կամ գառան մսի տապակած կտորներ, որոնք մատուցվում են կծու սոուսով
* Դորո-վոտտ - հավ սիսեռի սոուսով
* Ալչա - եթովպական խոհանոցի ավանդական ուտեստ։

Ծանոթագրություններ
------------------

1. ↑  «Эфиопия. Эфиопское христианство». Արխիվացված է օրիգինալից 2018 թ․ հոկտեմբերի 17-ին. Վերցված է 2017 թ․ օգոստոսի 3-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Եթովպական խոհանոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: sh88001163 |

 |
**Յոհան Մարտին Շլեյեր,** (գերմ.՝ Johann Martin Schleyer, արտասանություն՝ [joˈhan ˈmartiːn ˈʃlaɪ̯ər]; հուլիսի 18, 1831(1831-07-18) կամ հունիսի 18, 1831(1831-06-18), Oberlauda, Lauda-Königshofen, Մայն Տաուբեր, Շտուտգարտի ադմինիստրատիվ օկրուգ, Բադեն-Վյուրթեմբերգ - օգոստոսի 16, 1912(1912-08-16), Կոնստանց, Բոհեմիայի թագավորություն, Ցիսլեյտանիա, Ավստրո-Հունգարիա ), գերմանացի կաթոլիկ քահանա, Վոլափյուք արհեստական լեզվի հեղինակ։ Նրա ծննդյան անունը եղել է **Մարտին Շլեյեր**, այնուհետև նա ոչ պաշտոնապես իր անվանն ավելացրել է Յոհան անունը՝ ի պատիվ կնքահորը։

Կենսագրություն
--------------

Շլեյերը ծնվել է Օբերլաուդա քաղաքում (Բադեն)։ Ըստ իր իսկ զեկույցի ՝ միջազգային լեզվի գաղափարը ծագել է այն զրույցի արդյունքում, որը նա ունեցել է իր ծխականներից մեկի ՝ մի կիսագրագետ գերմանացի գյուղացու հետ, որի որդին արտագաղթել էր Ամերիկա և այլևս չէր կարողացել փոստով կապ պահպանել, քանի որ ԱՄՆ փոստային ծառայությունը չէր հասկացել հոր ձեռագիրը։

Նա ձեռնադրվել է 1856 թվականին։ 1867-1875 թվականներին եղել է հոգևոր հովիվ Կրումբախում՝ Մեսկիրխի մոտ։ Հետո Շլեյերը բանտարկվել է չորս ամսով Կուլտուրկամպֆի ընթացքում սոցիալիզմի դեմ քարոզի համարշ

Աշխատանք
--------

1875-1885 թվականներին եղել է Սբ․Պետեր և Պաուլ ծխական համայնքների հոգևոր հովիվ Լիտցելշտետենում։ Ավելի ուշ նա գրեց, որ Լիտցելշտետենում անցկացրած առաջին 7 տարիները իր կյանքի ամենաերջանիկ շրջաններից էին։

Այդ ժամանակ նա խմբագրում էր «Սիոնի տավիղ» ամսագիրը, որը հիմնականում նվիրված էր կաթոլիկ պոեզիային։ 1879 թվականի մայիսին նա այդ ամսագրում հրապարակեց Վոլափյուք լեզվին նվիրված հոդված։ Այս համառոտ ակնարկին հաջորդեց մի ամբողջ գիրք՝ հրատարակված 1880 թվականին։ Լեզուն լայն տարածում գտավ, և Եվրոպայով մեկ նոր ակումբներ ի հայտ եկան։ 1885 թվականից հետո Շլեյերը ստիպված եղավ հրաժարվել իր՝ հոգևոր հովվի պարտականություններից վատառողջ լինելու պատճառով, չնայած նա դեռևս մի քանի տարի ներառված էր Վոլափյուք լեզվի տարածման համար սկսված շարժման մեջ։

1894 թվականին Հռոմի պապ Լեո XIII-ը նրան դարձրեց պապական առաջնորդ։

Շլեյերը մահացել է Կոնստանցում, 1912 թվականին։

Նրա հիշատակին նվիրված արշավը սկսվեց 2001 թվականի հունիսին, իր հայրենի ծխական համայնք Լիտցելշտետենում։ Նրա պատվին է անվանակոչվել Լաուդայում գտնվող Մարտին-Շլեյեր-Լիմա-Կյոնիգշոֆեն ավագ դպրոցը։

Ծանոթագրություններ
------------------

1. 1 2 3 4 5 6  *Deutsche Nationalbibliothek* Record #118608150 // Gemeinsame Normdatei (գերմ.) — 2012—2016.
2. ↑  «Dio Benu 46-2/2002». *www.ikue.org*. Վերցված է 2017 թ․ սեպտեմբերի 30-ին.

Արտաքին հղումներ
----------------

* Johann Martin Schleyer․ Internet Archive կայքում
* Information on Schleyer and the campaign for his beatification Արխիվացված 2007-09-28 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարտին Շլեյեր» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BIBSYS: 90403971 · BNE: XX1114986 · BNF: 125158169 · GND: 118608150 · ISNI: 0000000113127711 · LCCN: n89627910 · NKC: jo20231193749 · NLP: a0000001682594 · NTA: 069591369 · NUKAT: n2003031769 · SUDOC: 085909238 · VIAF: 66573596 · WorldCat VIAF: 66573596 |

 |

 |
Biblioburro, շարժական գրադարան Կոլումբիայում
Շարժական գրադարան Ֆինլանդիայում
Նավ, որը սարքավորված է գրադարանի համար, Նորվեգիա
**Շարժական գրադարան**, դարակներով կամ ցուցապահարաններով սարքավորված տրանսպորտային միջոց՝ գրքեր տեղափոխելու համար։ Հարմար է փոքր և հեռավոր բնակավայրերի համար, որտեղ սովորական գրադարան ստեղծելը նպատակահարմար չէ։ Արևմտյան երկրներում շարժական գրադարանները երբեմն նախատեսված էին հաշմանդամություն ունեցող այն անձանց համար, ովքեր տեղաշարժման դժվարություն ունեին։

Քենիայում այս նպատակով օգտագործում են բեռնակիր կենդանիների, իսկ Վենեսուելայում գրքերը դժվարանցանելի լեռնային շրջաններ են տանում էշերի և ջորիների վրա։

Պատմություն
-----------

ԱՄՆ-ում առաջին շարժական գրադարանն ի հայտ եկավ 1904 թվականին (ըստ այլ տվյալների՝ 1905 թվականին) Մերիլենդ նահանգում։ Նրա հեղինակը Մերի Թիթքոմբն էր (1857–1932)։ Գերմանիայում առաջին անգամ նման գրադարան ստեղծվեց 1920-ական թվականներին Մյունխենում՝ տրամվայի հիման վրա։ 1926 թվականին Վորմս քաղաքի գրադարանը ավտոբուս սարքավորեց այս նպատակով։

Տես նաև
-------

* Գեղարվեստական շրջիկ ցուցահանդեսների ընկերություն
* Գրադարան

Ծանոթագրություններ
------------------

1. ↑  First bookmobile in the country Արխիվացված 2016-02-20 Wayback Machine (անգլ.)
2. ↑  «The first county bookmobile in the US, Western Maryland Regional Library». *whilbr.org*.
3. ↑  Joanne E. Passet (1994). «Itinerating Libraries». In Wayne A. Wiegand and Donald G. Davis (ed.). *Encyclopedia of Library History*. Taylor & Francis. էջեր 315–317. ISBN 978-0-8240-5787-9.

Արտաքին հղումներ
----------------

* Հոգևոր գրականության շարժական գրադարան Արխիվացված 2005-09-13 Wayback Machine
* Գրադարաններ և իշխանություն։ Փոխազդեցության բնագավառներ Արխիվացված 2016-10-22 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Շարժական գրադարան» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական |
|  |
| 

|  Չափորոշչային վերահսկողություն |
| --- |
|  |
| BNF: 122705656 · GND: 4153543-1 · LCCN: sh85015737 · Microsoft: 2779876011 · NDL: 00563894 · NKC: ph222846 |

 |

 |
Անվան այլ կիրառումների համար տե՛ս՝ Համլետ Համազասպի Նահատակյան (Հ.Նահատակյան)

**Համլետ Համազասպի Նահատակյան** (սեպտեմբերի 16, 1938(1938-09-16), Ախալքալաք, Վրացական ԽՍՀ, ԽՍՀՄ), մանկավարժ, Հայկական ՍՍՀ վաստակավոր ուսուցիչ, Ներսիսյան վարժարանի հիմնադիր, Արցախյան պատերազմի մասնակից։

Կենսագրություն
--------------

Ծնվել է 1938 թվականի սեպտեմբերի 16-ին Ախալքալաքի շրջանի Դիլիսկա գյուղում՝ մանկավարժի ընտանիքում։ Փոքր տարիքից զրկվել է ծնողներից։

Նախնական կրթությունը ստացել է Դիլիսկա գյուղում, այնուհետև կրթությունը շարունակել է Ախալքալաքի Հովհաննես Թումանյանի անվան միջնակարգ դպրոցում։

1960 թվականին ընդունվել և սովորել է Երևանի պետական համալսարանի բանասիրական ֆակուլտետում։ 1962-1970 թվականներին աշխատել է Դիլիսկայի դպրոցում որպես հայոց լեզվի և գրականության ուսուցիչ։ 1970 թվականին տեղափոխվել է Հայաստան և մինչև 1991 թվականը աշխատել է Էջմիածնի շրջանի Հայթաղ գյուղի դպրոցում՝ որպես հայոց լեզվի և գրականության ուսուցիչ։

1983 թվականին ստացել է մեթոդիստ ուսուցչի կոչում։
1987 թվականին Հայկական ՍՍՀ վաստակավոր ուսուցչի կոչում է ստացել։

1983-1991 թվականները ղեկավարել է Հանրապետական առաջավոր փորձի դպրոցը, որտեղ ամեն շաբաթ դասալսումների էին գալիս բազմաթիվ ուսուցիչներ Երևան քաղաքից և հանրապետության տարբեր շրջաններից։
1991 թվականին Էջմիածնում հիմնադրել է Վաղարշապատի Ներսիսյան վարժարանը, որը Թիֆլիսի Ներսիսյան դպրոցի ավանդույթների շարունակությունն է։ Հ. Նահատակյանը որպես վարժարանի տնօրեն աշխատել է 1991 թվականից մինչև 2008 թվականը։

Հ. Նահատակյանը ունի մեկ դուստր և երկու որդի։

1988 թվականից ակտիվ մասնակցություն է ունեցել Արցախի ազատագրական պատերազմին։

Առաջին ջոկատներն է տարել Արցախ Էջմիածնից և, տեղավորվելով Հադրութի շրջանի Մելիքաշեն գյուղում, կռվել է մինչև պատերազմի վերջը։

Եղել է ՀՀՇ Էջմիածնի նախագահը մինչև 1998 թվականը։ Բազմիցս ելույթներ է ունեցել Ազատության հրապարակում՝ 1988 -1994 թվականներին։ ՀՀ Պաշտպանության նախարար Վ. Սարգսյանի հանձնարությամբ անընդհատ Ախալքալաքից զենք ու զինամթերք է տեղափոխել Արցախ, որի մասին Մոսկվայից հաղորդումներ էին հնչում։ Նահատակյանի ջոկատից են եղել գեներալներ Մանվել Գրիգորյանը, Սեյրան Սարոյանը, Գագիկ Մելքոնյանը և շատ ուրիշներ։ Էջմիածնից մասնակցող կամավորների թիվը հասնում էր մինչև 630 –ի։
1991-1995 թվականներին եղել է Հայաստանի Հանրապետության Գերագույն խորհրդի պատգամավոր։

Ստեղծագործական կյանք
--------------------

Գրիգոր Նարեկացու դատավարությունը
Նահատակյանը գրել է բազմաթիվ հոդվածներ, որոնք տպագրվել են տարբեր թերթերում, ամսագրերում, որոնք հիմնականում վերաբերվում եմ հայոց լեզվի ուսուցմանը, ինչպես նաև առանձին գրողներին. Օրինակ՝ «Ագաթանգեղոսը 4-րդ դարի պատմիչ է», «Նախամաշտոցյան հայ գրի ու գրականության մասին», «Անցնել ազատ տողադարձի» և այլն։ Ունի գիտական հոդվածներ՝ «Նախալեզվական մտածողություն», «Թալես Միլեթացի» (625 – 547 մ.թ.ա.), առանձին գիրք՝ «Գրիգոր Նարեկացու դատավարությունը» (2011թ.) և այլն։

Ծանոթագրություններ
------------------

1. ↑  «Արխիվացված պատճենը». Արխիվացված է օրիգինալից 2019 թ․ փետրվարի 15-ին. Վերցված է 2020 թ․ հունիսի 29-ին.
2. ↑
**Մարչելլա Ալբանի** (իտալ.՝ Marcella Albani, դեկտեմբերի 7, 1899(1899-12-07), Հռոմ, Իտալիա և Ալբանո-Լացիլե, Metropolitan City of Rome, Լացիո, Իտալիա - մայիսի 11, 1959(1959-05-11), Վիսբադեն, Գերմանիայի Ֆեդերատիվ Հանրապետություն), ծնված **Իդա Մարանցա** (*Ida Maranca*), իտալացի դերասանուհի, ով հանդես է եկել համր կինոյում։

Կենսագրություն և կարիերա
------------------------

Մարչելլա Ալբանին ծնվել է 1899 թվականի դեկտեմբերի 7-ին Իտալիայի մայրաքաղաք Հռոմում։ Դպրոցն ավարտելուց հետո ապագա դերասանուհին սիրավեպ է սկսում հռոմեացի ազնվական և կինոռեժիսոր Գվիդո Պարիշի հետ։ Այդ սիրուց Մարչելլան հայտնվեց կինոէկրաններին։ Դերասանուհու դեբյուտը կայացել է 1919 թվականին. նա խաղում էր «Մահվան գրկախառնություն» ֆիլմում։ 1920-ական թվականների սկզբին Պարիշը բավականին հաճախ սկսեց նկարահանել Մարչելլային։ Ռեժիսորի տասնյոթ ֆիլմերում Ալբանին դերակատարումներով հանդես եկավ։ Դրանց մեջ ամենահաջողվածներից էին՝ «Փոթորիկ», «Ալիքների դուստրը» և «Սերը փախուստի ժամանակ» (բոլոր երեքը նկարահանվել են 1921 թվականին)։

1923 թվականին Մարչելլան ու Պարիշը տեղափոխվում են Գերմանիայի մայրաքաղաք Բեռլին, որտեղ երիտասարդ դերասանուհին շարունակում էր խաղալ գլխավոր դերերում ու շուտով վայելեց հանդիսատեսի մեծ սերն ու համակրանքը։ Այն բանից հետո, երբ 1926 թվականին Մարչելլան հեռացավ Պարիշից, նրան սկսեցին նկարահանել ականավոր ռեժիսորներ Ֆրիդրիխ Զելնիկը, Ուիլյամ Դիտերլին և Ջո Մեյը։

Դերասանուհու կարիերան ծաղկում ապրեց 1927 թվականից 1929 թվականն ընկած ժամանակահատվածում։ Այս ընթացքում Մարչելլան հայտվեց տասնյոթ ֆիլմերում՝ աշխատելով ոչ միայն Գերմանիայում, այլև Ֆրանսիայում, Ավստրիայում և Իտալիայում։ Այդ տարիների ամենահաջողված և հիշվող կինոնկարներից էր ռուս աստանդական ռեժիսոր Ալեքսանդր Վոլկովի «Շահրիզադա» (1928) ֆիլմը, որտեղ Մարչելլան խաղում էր Դիտա Պարլոյի, Ալեքսանդր Վերտինսկու հետ։

Հնչունային ֆիլմերի հայտնվելուց հետո Մարչելլայի կարիերան աստիճանաբար սկսեց անկում արձանագրել և գնալ դեպի մայրամուտը։ Մարչելլան իրեն գտավ նոր ոլորտում՝ գրականության մեջ։ Այդ ընթացքում սկսեց մի քանի վեպեր գրել։ Դրանցից մեկը կոչվում էր «Սիրո քաղաք», որը 1934 թվականին էկրանավորվեց. ֆիլմի գլխավոր դերասանուհին Մարչելլա Ալբանին էր։ 1936 թվականին նա ընդմիշտ հեռացավ կինոյից։

Մարչելլա Ալբանին իր մահկանացուն կնքեց 1959 թվականի մայիսի 11-ին գերմանական Վիսբադենում։

Ծանոթագրություններ
------------------

1. 1 2 3 4  *Deutsche Nationalbibliothek* Record #11627526X // Gemeinsame Normdatei (գերմ.) — 2012—2016.

Արտաքին հղումներ
----------------

* Фотографии актрисы на Film.virtual-history.com
* Мини-биография на Cyranos.ch(գերմ.)
* Александр Вертинский о фильме «Шахерезада» Արխիվացված 2007-03-24 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարչելլա Ալբանի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Filmportal · Internet Movie Database · ԿինոՊոիսկ |
|  |
| Չափորոշչային վերահսկողություն | BNF: 14659543m · GND: 11627526X · ICCU: CUBV001355 · ISNI: 0000000001142765 · VIAF: 56872762 · WorldCat VIAF: 56872762 |

 |
**Դուան Հանսոն** (անգլ.՝ Duane Hanson, հունվարի 17, 1925(1925-01-17)[…], Ալեքսանդրիա, Մինեսոտա, ԱՄՆ - հունվարի 6, 1996(1996-01-06)[…], Բոկա Ռաթոն, Պալմ Բիչ շրջան, Ֆլորիդա, ԱՄՆ), ամերիկացի քանդակագործ։

Կյանքը և ստեղծագործությունը
---------------------------

Դուան Հանսոնը ամերիկյան Հիպերռեալիզմի և Փոփ արտի ակնառու ներկայացուցիչներից է, ով իր քանդակներում դնելով «այսօրվա մարդու կերպարը»` ներկայացրեց Ամերիկայի Միացյալ Նահանգների մրջին դասի և ցածր խավի ներկայացուցիչներին։ Նա XX դարի ամենահայտնի ռեալիստ քանդակագործն է այս երկրում։ Գերմանիա կատարած իր ճանապարհորդության ընթացքում Դուան Հանսոնը ծանոթանում է քանդակագործ Георгом Григо հետ, ումից փոխանցվում են պլաստիկ կաուչուկով աշխատելու հմտություններ։ Նա տիրապետում է այս նյութից ձուլվածքներ ստեղծելու բոլոր նրբություններին, որոնք թույլ էին տալիս կատարելապես ստեղծել մարդկային կերպարների, դեմքերի և այլնի ամենափոքր մանրուքները։ Նկարչի օգնությամբ ստեղծված նրա գործերը բացառապես չեն տարբերվում իրական մարդկանցից, նրանց լրացուցիչ նմանություն է հաղորդում դիմահարդարման, կեղծամների, հագուստի մանրակրկիտ ընտրությունը։ Այսպիսի առաջին քանդակներն ի հայտ են եկել 60-ական թվականների վերջերին։

Հանսոնի աշխատանքները սոցիալական ուղղվածություն ունեն, նրա աշխատանքի թեման «Փողոցի մարդիկ» են (*Bowery Relicts, 1969*), «Թմրամոլներ» (*Florida Shopper, 1973*), «Հոգնած կին»» (*Women with a Purse, 1974*): Քանդակագործի աշխատանքներում զգալի դեր են ունեցել նաև ամերիկյան առօրյա կյանքի այնպիսի իրադարձություններ, ինչպիսիք 60-ականների — 80-ականների պատերազմն էր Վիետնամում, ռասայական ատելությունը (հատկապես Մարտին Լյութեր Քինգի սպանությունը), կանանց նկատմամբ բռնությունը։ Ընդհանուր առմամբ, վարպետը ստեղծել է առնվազն 130 աշխատանք։

Գրականություն
-------------

* *Kerstin Stremmel*. Realismus. — Köln, 2004.

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  Բրոքհաուզի հանրագիտարան (գերմ.)
3. 1 2 3 4  Hanson, Duane // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T036565
4. 1 2 3 4
5. 1 2 3 4  Կերպարվեստի արխիվ
6. ↑  Union List of Artist Names — 2021.
7. 1 2 3 4  RKDartists (նիդերլ.)
8. ↑
9. ↑

Արտաքին հղումներ
----------------

* 
* 

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դուան Հանսոն» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա · Բրոքհաուս · Մեծ կատալոնական · Մեծ նորվեգական · Universalis |
|  |
| 

|  Չափորոշչային վերահսկողություն |
| --- |
|  |
| BIBSYS: 90183444 · BNE: XX5558935 · BNF: 14979744f · GND: 118957848 · GTAA: 104799 · ISNI: 0000000083731829 · LCCN: n84045097 · NKC: js20060120022 · NTA: 070942668 · NUKAT: n2013076195 · SUDOC: 060614900 · VIAF: 37191512 · ULAN: 500007844 · WorldCat VIAF: 37191512 |

 |

 |
**Ջոն Օտտո** (անգլ.՝ John E. Otto, դեկտեմբերի 18, 1938(1938-12-18), Սեյնթ Փոլ, ԱՄՆ - ապրիլի 22, 2020(2020-04-22), Նորման, Օկլահոմա, ԱՄՆ), 1987 թվականի Մայիսի 26-ից մինչև նոյեմբերի 2-ը եղել է ՀԴԲ տնօրենի պաշտոնակատար։

Կենսագրություն և կարիերա
------------------------

Ծագումով Սեյնթ Փոլից է (Մինեսոտա նահանգ)։ Օտտոն ծառայել է ԱՄՆ ծովային հետևակի կորպուսում և սովորել է Մինեսոտայի համալսարանում, այնուհետև ընդունվել է Սեն Քլուի պետական համալսարան, որտեղ նա 1960 թվականին գիտական աստիճան է ստացել։ Չորս տարի ասպիրանտուրայում սովորելուց հետո եղել է կրթության վարչակազմի անդամ։ Լինելով ուսանող` նա նաև Ռեմսի շրջանում եղել է շերիֆի տեղակալ, նաև Սեյնթ Փոլում միջնակարգ դպրոց հաճախելու տարիներին աշխատել է Արդեն Հիլս քաղաքի ոստիկանական դեպարտամենտում։

1964 թվականին Օտտոն անցնում է ՀԴԲ-ի շարքերը, ծառայողական աստիճանով բարձրանալով նա հասավ տեսուչի, այնուհետև ղեկավարի պաշտոններին։ Ծառայությունից հետո որպես հատուկ գործակալ ղեկավար պաշտոն ստացավ Մինեապոլիս և Չիկագո քաղաքներում, իսկ 1981 թվականին դարձավ օրինապահ ծառայությունների տնօրենի օգնականի պաշտոնակատարը։

Երբ տնօրեն Ուիլիամ Ուեբսթերը դարձավ ԿՀՎ տնօրեն նրան փոխարինեց Օտտոն այնուհետև, երբ Ուիլիամ Սանչեշը ստացավ սենատի հավանությունը որպես ՀԴԲ տնօրեն Օտտոն անցավ թոշակի։

1990 թվականին տնօրեն Սանչեշի կողմից պարգևատրվել է առաջին մեդալով։ Նրա թոշակի անցնելուց հետո Օտտոն հենց այդ թվականին դարձավ Delta Air Lines-ի աշխատակից։

Ծանոթագրություններ
------------------

1. 1 2

Աղբյուրներ
----------

* Ջոն Օտտոյի կենսագրությունը Արխիվացված 2013-01-03 Wayback Machine Հետաքննությունների դաշնային բյուրոյի կայքում։

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |

 |
**Մարիա Պեյչինովիչ Բուրիչ** (խորվ.՝ Marija Pejčinović Burić, ապրիլի 9, 1963(1963-04-09), Մոստար, Հերցեգովինա-Ներետվա կանտոն), խորվաթ քաղաքական, պետական գործիչ, տնտեսագետ։ Եղել է Խորվաթիայի 14-րդ արտաքին և եվրոպական կապերի նախարարը և 2017 թվականի հունիսի 19-ից Խորվաթիայի փոխվարչապետ (Մարտիանա Դալիչի, Դամիր Կրստիչևիչի և Պրեդրար Շտրոմարի հետ միասին)։ Երրորդ կինն է, որ զբաղեցրել է Խորվաթիայի արտաքին և եվրոպական կապերի նախարարի պաշտոնը՝ հաջորդելով Կոլինդա Գրաբար Կիտարովիչին և Վեսնա Պուսիչին։ Պեյչինովիչ Բուրիչը եղել է Վեցերորդ գումարման վեհաժողովի (2008-2011) անդամ՝ ներկայացնելով 6-րդ ընտրատարածքը։ Եվրոպական ժողովրդական կուսակցության կազմում ընդգրկված Խորվաթիայի ժողովրդավարական միության պահպանողական կուսակցության անդամ է։

2019 թվականի հունիսի 26-ին ընտրվել է Եվրոպայի խորհրդի 14-րդ գլխավոր քարտուղար` հաղթելով Բելգիայի արտաքին գործերի նախարար Դիդիե Ռեյնդերին՝ հավաքելով 159 ձայն։ Պեյչինովիչ Բուրիչը կհաջորդի 2009 թվականից գլխավոր քարտուղար նորվեգացի Թուրբյորն Յագլանդին՝ պաշտոնը ստանձնելով 2019 թվականի հոկտեմբերի 1-ին։

Կրթություն և վաղ կարիերա
------------------------

1985 թվականին Պեյչինովիչ Բուրիչն ավարտել է Զագրեբի համալսարանի տնտեսագիտության բաժինը։ Ավարտելուց հետո՝ 1988-1991 թվականներին *Končar Inženjering* ընկերությունում աշխատել է որպես առևտրի փորձագետի ասիստենտ։ 1991 թվականին նշանակվել է Զագրեբի Եվրոպական տան գլխավոր քարտուղար և Խորվաթիայի եվրոպական շարժման գլխավոր քարտուղարի տեղակալ։ 1994 թվականին Եվրոպական քոլեջից (Նատոլին կամպուս) ստացել է Եվրոպական ուսումնասիրությունների եվրոպական գիտությունների մագիստրոսի կոչում, որից հետո վերադարձել է աշխատանքի *Končar Inženjering* ընկերություն։ 1997 թվականին Նշանակվել է Զագրեբում հիմնադրված դեղագործական ընկերության «Պլիվա» դեղագործական ընկերության կորպորատիվ հաղորդակցության տնօրեն։

Եվրոպայի խորհրդի գլխավոր քարտուղար
----------------------------------

2019 թվականի հունիսի 26-ին Եվրախորհրդի Խորհրդարանական վեհաժողովը քվեարկել է ընտրելու կազմակերպության 14-րդ գլխավոր քարտուղարին։ Թեկնածուների շարքում են եղել Խորվաթիայի արտաքին գործերի նախարար Պեյչինովիչ Բուրիչը և նրա բելգիացի գործընկեր Դիդիե Ռեյնդերը։ Պեյչինովիչ Բուրիչը հաղթել է Ռեյնդերին` ստանալով 159 ձայն, իսկ Ռեյնդերը՝ 105 ձայն։ Երդման արարողությունը տեղի կունենա 2019 թվականի սեպտեմբերի 18-ին։

Այլ գործունեություն
-------------------

* Եվրոպական քաղաքականության ուսումնասիրությունների կենտրոն (CEPS), Տնօրենների խորհրդի անդամ (2016 թվականից)

Ծանոթագրություններ
------------------

1. 1 2
2. ↑  «Pejčinović Burić, Marija». *www.sabor.hr* (խորվաթերեն). Վերցված է 2019 թ․ հունիսի 26-ին.
3. 1 2 3  «Արխիվացված պատճենը». Արխիվացված է օրիգինալից 2018 թ․ մարտի 4-ին. Վերցված է 2019 թ․ հուլիսի 2-ին.
4. ↑  «CEPS Board». *CEPS* (ամերիկյան անգլերեն). 2019 թ․ ապրիլի 10. Վերցված է 2019 թ․ հունիսի 29-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարիա Պեյչինովիչ Բուրիչ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Չափորոշչային վերահսկողություն | GND: 1253619549 · NSK: 000115776 · NUKAT: n2018229005 · VIAF: 306150765 · WorldCat VIAF: 306150765 |

 |